ผมอายุ34ปี น้ำหนัก48 เป็นโรคไตวายเรื้อรังแต่ยังไม่ได้ฟอกไตครับ ทุกวันนี้ทานยาลดความดันโลหิตสูงอยู่ครับ ความดันคงที่ครับ วัดตอนเช้ายังไม่ได้ทานยา อยู่ที่113/75 และก็ยาบำรุงไตอีก3-4ตัวครับ ยาความดันที่ทานอยู่มีสองตัวครับ คือlanzaar 50mg 1เม็ดหลังอาหารเช้า และ felodipine 5mg 1เม็ดหลังอาหารเช้าเช่นกัน ทีนี้ปัญหาคือว่า จู่ๆข้อเท้าผมมันอักเสบเองครับ เจ็บมากเลย เดินแทบไม่ได้ 3-4วันก็ไม่หายครับ จะให้หายต้องทานยาแก้อักเสบ ที่ชื่อว่า arcoxia90 แต่ยาตัวนี้มันทำลายไต และทำให้ความดันขึ้น เลยไม่ได้กิน ผมสงสัยว่าที่มันอักเสบน่าจะเกิดจากยารักษาความดัน ครับ เพราะผมมาอ่านข้อมูลยาในเว็บนี้ ทราบว่ายา losartan ทำให้เกิดกล้ามเนื้ออักเสบได้ จึงอยากจะปรึกษาว่า ควรจะลดยาบางตัวลงได้มั้ยครับ เพราะว่าความดันผมก็อยู่ในเกณฑ์ปกติแล้ว ผมไปพบแพทย์ประจำมาแล้วนะครับแล้วท่านก็บอกว่ายาที่ท่านจัดให้ไม่ทำให้อักเสบ
สวัสดีค่ะ @ผลข้างเคียงของตัวยา losartan ที่เกี่ยวกับกล้ามเนื้ออักเสบนั้นพบได้น้อยมากค่ะ เบื้องต้นอาการข้อเท้าอักเสบยังสรุปไม่ได้นะคะ ว่าเกี่ยวกับยานี้ @การรักษาโรคความดันโลหิตสูง มีเป้าหมายให้ความดันโลหิตอยู่ในเกณฑ์ปกติ หรือใกล้เคียงปกติ เพื่อลดความเสี่ยงต่อภาวะแทรกซ้อนทั้งที่หลอดเลือดที่สมอง, หัวใจ, ที่ไต เป็นต้น ซึ่งในกรณีของ คิดว่า ภาวะไตวายเรื้อรังอาจเป็นส่วนหนึ่งของภาวะแทรกซ้อนจากโรคความดันโลหิตสูง การรักษาหลักจึงมุ่งเน้นไปที่การรักษาระดับความดันโลหิตค่ะ ซึ่งระดับความดันโลหิตของ อยู่ในเกณฑ์ที่เหมาะสม จากการใช้ยาลดความดัน 2ตัว **ซึ่งการลดยาอาจทำให้ความดันโลหิตสูงขึ้นได้ค่ะ @ดังนั้นแนะนำ ปรึกษาแพทย์ผู้ดูแลถึงแนวทางการรักษาและการใช้ยาอีกครั้งนะคะ